ປາກິສຖານປະຕິເສດ ກ່ຽວກັບ ການສັງຫານນັກຂ່າວ
ປາກິສຖານໄດ້ປະຕິເສດ ຕໍ່ການກ່າວຫາຂອງສະຫະລັດ ກ່ຽວກັບການສັງຫານນັກຂ່າວ
ນາຍທະຫານອະວຸໂສຂອງສະຫະລັດ ກ່າວວ່າ ເປັນທີ່ປາກົດວ່າບາງກຸ່ມໃນລັດຖະບານປາ ກິສຖານ ໄດ້ໃຫ້ການສະໜັບສະໜຸນຕໍ່ການສັງຫານນັກຂ່າວຄົນນຶ່ງໃນທ້າຍເດືອນພຶດສະ ພາຜ່ານມາ ແຕ່ທ່ານບໍ່ສາມາດເວົ້າໄດ້ວ່າການເສຍຊີວິດທີ່ວ່ານີ້ມີການພົວພັນກັບໜ່ວຍສືບ ລັບຂອງປາກິສຖານຫຼືບໍ່ ພົນເຮືອເອກ Mike Mullen ປະທານເສນາທິການຮ່ວມ ຂອງກອງທັບສະຫະລັດ ກ່າວວ່າ ທ່ານບໍ່ໄດ້ເຫັນຫຍັງທີ່ຈະຄັດຄ້ານກ່ຽວກັບລາຍງານຂ່າວທີ່ວ່າອິສ ລາມາບັດໄດ້ໃຫ້ການອະ ນຸມັດຕໍ່ການທຸບຕີນາຍ Saleem Shahzad ນັກຂ່າວປາກິສຖານນັ້ນ ໂຄສົກລັດຖະບານປາກິສຖານ ທີ່ບໍ່ໄດ້ລະບຸຊື່ຄົນນຶ່ງ ກ່າວຕໍ່ສະມາຄົມການຂ່າວປາກິສຖານ ທີ່ຄວບຄຸມໂດຍລັດຖະບານວ່າ ການໃຫ້ທັດສະນະຄວາມເຫັນດັ່ງກ່າວ ຂອງພົນເຮືອເອກ Mullen ແມ່ນຂາດຄວາມຮັບຜິດຊອບທີ່ສຸດ ໂຄສົກເວົ້າວ່າປາກິສຖານໄດ້ຈັດຕັ້ງຄະນະອິດ ສະຫຼະຂຶ້ນມາເພື່ອສືບສວນເບິ່ງການເສຍຊີວິດຂອງນາຍ Shahzad ອົງການສືບລັບ ທີ່ມີອິດທິພົນຂອງປາກິສຖານ ບໍ່ໄດ້ໃຫ້ຄວາມສຳຄັນຕໍ່ການກ່າວຫາທີ່ວ່າ ທາງໜ່ວຍສືບລັບ ມີການພົວພັນນຳນັ້ນ ເປັນເລື່ອງທີ່ບໍ່ມີມູນຄວາມຈິງ ນາຍ Shahzad ທີ່ເຮັດວຽກໃຫ້ແກ່ໜັງສືພິມທາງອິນເຕີແນັດ Asia Times ທີ່ມີສຳນັກ ງານຢູ່ຮົງກົງນັ້ນ ໄດ້ຫາຍສາບສູນໄປຈາກນະຄອນອິສລາມາບັດ ໃນວັນທີ 29 ພຶດສະພາ ຜ່ານມາ ສົບຂອງລາວໄດ້ຖືກພົບເຫັນທີ່ຄອງນໍ້າແຫ່ງນຶ່ງສອງມື້ຕໍ່ມາຊຶ່ງມີຮ່ອງຮອຍຂອງ ການຖືກທໍລະມານ ກ່ອນເສຍຊີວິດນັ້ນ ນາຍ Shahzad ພວມດຳເນີນການສືບສວນກ່ຽວກັບຄວາມ ສຳພັນ ລະຫວ່າງກອງທັບປາກິສຖານ ແລະພວກຫົວຮຸນແຮງ ຕາມທີ່ໄດ້ມີການ ກ່າວຫາກັນນັ້ນ ລາວລາຍງານວ່າ ພວກຫົວຮຸນແຮງອາລກາຍດາໄດ້ໂຈມຕີຄ້າຍທະຫານເຮືອແຫ່ງນຶ່ງຂອງ ປາກິສຖານ ຫຼັງຈາກການເຈລະຈາເພື່ອໃຫ້ປ່ອຍໂຕທະຫານເຮືອ 2 ຄົນທີ່ຖືກຈັບໃນຖານ ສົງໄສ ມີຄວາມສຳພັນກັບຕາໜ່າງກໍ່ການຮ້າຍຂ້າມຊາດນັ້ນ ປະສົບກັບຄວາມລົ້ມແຫຼວ ພົນເຮືອເອກ Mullen ຮັບຮູ້ວ່າຄວາມສຳພັນລະຫວ່າງສະຫະລັດກັບປາກິສຖານແມ່ນກຳ ລັງໄດ້ຮັບຄວາມກົດດັນເປັນພິເສດ ທ່ານເວົ້າວ່າ ຄວາມສຳພັນທີ່ອ່ອນແອຢູ່ແລ້ວ ຂອງອິສລາມາບັດ ກັບວໍຊິງຕັນ ແມ່ນໄດ້ມີ ຄວາມເຄັ່ງຕຶງເປັນພິເສດເວລາກຳລັງພິເສດຂອງສະຫະລັດໄດ້ສັງຫານຜູ້ນຳກຸ່ມກໍ່ການຮ້າຍ ອາລກາຍດານາຍ Osama bin-Laden ໃນການບຸກເຂົ້າໄປໂຈມຕີທີ່ເຮືອນຜູ້ກ່ຽວໃນປາ ກິສຖານເມື່ອເດືອນພຶດສະພາຜ່ານມາ